Fiat Marea

right|thumb|270px|Fiat Marea Weekend so sklopeným zadným nárazníkom
**Fiat Marea** (Typ 185) je automobil nižšej strednej triedy, ktorý v rokoch 1996 až 2002 vyrábala talianska automobilka Fiat. Tiež v rokoch 1999 až 2006 sa vyrábal v Turecku v závode Tofaş a v rokoch 1998 až 2007 sa vyrábali modely Marea a Marea Weekend v brazílskom meste Betim (Fiat Automóveis). V roku 1999 prešiel model Marea faceliftom. Modernizácia tak prebehla v interiéri pričom hlavnou zmenou bola upravená grafika palubnej dosky, namiesto polkruhových budíkov boli použité kruhové. Automobil Fiat Marea nahradil v roku 1996 model Fiat Tempra. Nasledovníkom modelu Marea Weekend sa stal v roku 2002 automobil Fiat Stilo Multiwagon a sedanu v roku 2007 model Fiat Linea.

## Prehľad
Po vzore predchodcu Fiat Tempra S.W. prevzala Marea Weekend nápad sklopného zadného nárazníku, ktorý v prípade potreby znižoval nakladaciu hranu batožinového priestoru do úrovne jeho dna.

Automobil Fiat Marea používal pred faceliftom kolesá rozmerov 175/70 R14 (po facelifte 185/65 R14), čo celkovo viedlo k spojeniu automobilu so strednou triedou, tým viac, že šírka 1741 mm prekonala dokonca aj súčasné automobily strednej triedy, ako napríklad Volkswagen Passat. Marea mala oproti modelom Bravo/Brava odlišný dizajn, aj keď nieje viditeľný na prvý pohľad. Použitý bol iný predný nárazník a predné svetlomety. Verzie s päťvalcovým motorom mali predný nárazník s integrovaným spojlerom a väčším otvorom pre vzduch, avšak po facelifte bol tento nárazník sériovo použitý pri každej motorizácii.

Odpuženie automobilu bolo tvorené prednými vzperami MacPherson a spodnými priečnymi ramenami s priečnym stabilizátorom napojeným dlhými tiahlami priamo do tlmičov. Zadná náprava je viacprvková s vlečnými ramenami, odpružená vinutými pružinami a so stabilizátorom.

## Technické údaje
### Európska verzia

### Brazílska verzia

## Výbavy

### SX
* ABS (od 1999)
* Airbag vodiča
* Airbag spolujazdca (od 1999)
* Postranné airbagy (od 2000)
* Automatická klimatizácia (od 1999)
* Posilňovač riadenia
* Nárazníky vo farbe karosérie
* Rádio na kazety
* Výškovo nastaviteľné sedadlo vodiča
* Centrálne zamykanie
* Elektrické sťahovanie predných okien
* Výškovo nastaviteľný volant

### ELX
;Tiež nazývaná ako SX+
* Predné hmlové svetlá
* Automatická klimatizácia
* Kolesá z ľahkých zlitin (len 2,4 TD a od roku 1999 všetky modely)
* Spätné zrkadlá vo farbe karosérie
* Elektrické sťahovanie zadných okien (od 1999)
* Delené zadné sedadlá

### HLX
;Tiež nazývaná ako ELX+
* ABS
* Airbag vodiča a spolujazdca + postranné airbagy
* Delené zadné sedadlá
* Špeciálne kolesá z ľahkých zliatin
* Elektricky vyhrievané zrkadlá vo farbe karosérie
* Centrálne zamykanie s diaľkovým ovládaním a alarm
* Elektrické sťahovanie zadných okien
* Velúrové poťahy sedadiel
* Vyhrievané predné sedadlá s elektrickým výškovým nastavovaním (voliteľné)
* Ostrekovače predných svetiel
* Volant, radiaca páka a páka ručnej brzdy obšité kožou
* Bočné lišty dverí vo farbe karosérie

### St. Moritz
* strešné nosiče a zadné svetlá vo farbe strieborná metalíza "Grigio Steel"
* oterové lišty nárazníkov vo farbe strieborná metalíza "Grigio Steel"
* maska prednej kapoty vo farbe strieborná metalíza "Grigio Steel"
* volant, radiaca páka, páka ručnej brzdy a predná lakťová opierka obšitá kožou
* grafika budíkov v bielej farbe

### Príplatková/ďalšia výbava
* Vyhrievané predné sedadlá
* Zadné sedadlá s tromi hlavovými opierkami
* Zadné sedadlá s tromi 3-bodovými bezpečnostnými pásmi
* Elektricky výškovo a pozdĺžne nastaviteľné predné sedadlá
* Otvor na lyže v zadnej lakťovej opierke
* Rádio na CD
* Zadný spojler 5. dverí (Weekend)

## Galéria

File:Fiat Marea Weekend 2.0 20V HLX (1998).jpg|Fiat Marea Weekend 2.0 20V HLX (1998)
File:Fiat Marea 2420V 2003.jpg|Fiat Marea 2.4 20V (2003)
File:Fiat Marea Weekend 2.0 20V Turbo (Brazil).jpg|Fiat Marea Weekend 2.0 20V Turbo
File:Fiat Marea Weekend St. Moritz JTD (7.2.2002).jpg|Fiat Marea Weekend St. Moritz
File:Taxi Capri.jpg|Fiat Marea kabriolet


## Referencie

## Iné projekty

## Zdroj

Marea
Kategória:Automobily nižšej strednej triedy
Kategória:Sedany
Kategória:Kombi
Kategória:Automobily s predným náhonom